《挽饶武博二首》
宋代·陈元晋

内集侪甥舅，同登齿弟兄。
忘年情好密，开口肺肝倾。
恍尔同醒醉，伤哉隔死生。
朔风吹老泪，哀些不成声。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。